钦定古今图书集成/明伦汇编/闺媛典/第353卷 > 《后园宴》前人
## 钦定古今图书集成/明伦汇编/闺媛典/第353卷 > 《后园宴》前人

“常闻崑阆有神仙，云冠羽佩得长年。秋夕风动三株
树，春朝露湿九芝田。不如邺城佳丽所，玉楼银阁与
天连。太液回波千丈映，上林花树百枝然。流风续洛
渚，行云在南楚。可怜白水神，可念青楼女。便妍不羞
涩，妖艳工言语。池苑正芳菲，得戏不知归。媚眼临歌
扇，娇香出舞衣。纤腰如欲断，侧髻似能飞。南楼日已”
暮，长檐鸟应度。竹殿遥闻凤管声，虹桥别有羊车路。
携手傍花丛，徐步入房栊。欲眠衣先解，半醉脸逾红。
日日相看转难厌，千娇万态不知穷。欲知妾心无剧
己，明月流光满帐中。